Na osnovu člana 24 stav 1 tačka 6, a u vezi sa članom 160 Statuta Univerziteta Crne Gore i člana 35 Kolektivnog ugovora za Univerzitet Crne Gore („Službeni list Crne Gore“, br. 69/16 i 76/19), Upravni odbor Univerziteta Crne Gore, na sjednici od 25. marta 2021. godine, donio je

**P R A V I L N I K**

**o načinu korišćenja sredstava i ostalim primanjima**

**zaposlenih na projektima, na poslovima sa tržišta**

**i u okviru posebnih oblika nastave**

**OSNOVNE ODREDBE**

**Član 1**

Ovim pravilnikom bliže se uređuju način korišćenja sredstava Univerziteta Crne Gore i organizacionih jedinica prihodovanih od školarina, na projektima, na poslovima sa tržišta i u okviru posebnih oblika nastave (formalno, neformalno, informalno obrazovanje, kursevi i dr), kao i ostala primanja zaposlenih po ovom osnovu.

**Član 2**

Organizaciona jedinica je u obavezi da izdvaja u budžet Univerziteta Crne Gore (u daljem tekstu: Univerzitet) sredstva propisana čl. 3, 4, 5, 6 i 7 ovog pravilnika.

Od obaveze iz stava 1 ovog člana mogu biti izuzeti prihodi od projekata finansiranih iz međunarodnih i nacionalnih fondova, donacije i drugi prihodi od neprofitnih djelatnosti i koji imaju isključivo razvojnu namjenu i strukturu, uz saglasnost Upravnog odbora Univerziteta Crne Gore.

Primjena stava 1 ovog člana ne odnosi se na djelatnosti definisane članom 156 Statuta Univerziteta Crne Gore.

Principi iz st. 1 i 2 ovog člana odnose se i na prihode ostvarene neposredno na nivou Rektorata.

**Način korišćenja sredstava**

**Član 3**

Način korišćenja sredstava utvrđuje se prema karakteru prihoda, pri čemu se izdvajaju sljedeće kategorije:

1. prihodi od školarina na akreditovanim studijskim programima;
2. prihodi od školarina na akreditovanim samofinansirajućim studijskim programima koji se izvode na jezicima koji nijesu u zvaničnoj upotrebi u Crnoj Gori;
3. prihodi od školarina iz posebnih oblika nastave (formalno, neformalno, informalno obrazovanje, kursevi, obuke i dr.)
4. prihodi od usluga na tržištu odnosno iz komercijalno-stručne djelatnosti;
5. prihodi od projekata finansiraniranih iz međunarodnih i nacionalnih fondova,donacije i drugi prihodi od neprofitnih djelatnosti.

**Sredstava prihodovana po osnovu školarina na akreditovanim studijskim programima**

**Član 4**

Od prihoda ostvarenih od školarina na akreditovanim studijskim programima organizaciona jedinica izdvaja 55% u fond za razvoj organizacione jedinice (u daljem tekstu: fond R). Preostala sredstva (45%) prenose se u budžet Univerziteta.

Organizaciona jedinica je dužna da prenos sredstava u budžet Univerziteta, u skladu sa stavom 1 ovog člana, izvrši najkasnije do 5. u mjesecu za prethodni mjesec.

Način korišćenja fonda R uređuje se članom 9 ovog pravilnika.

**Sredstva od školarina na akreditovanim samofinansirajućim studijskim programima koji se izvode na jezicima koji nijesu u službenoj upotrebi u Crnoj Gori**

**Član 5**

Od prihoda ostvarenih od školarina na akreditovanim samofinansirajućim studijskim programima koji se izvode na jezicima koji nijesu u službenoj upotrebi u Crnoj Gori, organizaciona jedinica izdvaja 15% u budžet Univerziteta, a 15% u fond R.

Preostala sredstava (70%) koriste se za troškove realizacije ugovorenih poslova.

Pod troškovima realizacije podrazumijevaju se troškovi materijala, troškovi opreme, troškovi za zarade angažovanih lica i ostali troškovi.

**Sredstava od školarina iz posebnih oblika nastave (formalno, neformalno, informalno obrazovanje, kursevi i dr.)**

**Član 6**

Od prihoda ostvarenih u okviru posebnih oblika nastave (formalno, neformalno, informalno obrazovanje, kursevi i dr.) organizaciona jedinica izdvaja 15% u budžet Univerziteta, a 15%, u fond R .

Preostala sredstava (70%) koriste se za troškove realizacije ugovorenih poslova.

Pod troškovima realizacije podrazumijevaju se troškovi materijala, troškovi opreme, troškovi za zarade angažovanih lica, troškovi usavršavanja osoblja i ostali troškovi.

**Prihod od usluga na tržištu odnosno iz komercijalno-stručne djelatnosti**

**Član 7**

Od prihoda ostvarenih od usluga na tržištu, odnosno iz komercijalno-stručne djelatnosti, organizaciona jedinica izdvaja: 5 % u budžet Univerziteta, 5% u fond R i 5 % u Fond za podršku naučno-istraživačke, projektne i inovativne djelatnosti.

Preostala sredstava (85%) koriste se za troškove realizacije ugovorenih poslova.

Pod troškovima realizacije podrazumijevaju se troškovi materijala, troškovi opreme, troškovi za zarade angažovanih lica i ostali troškovi. U ove troškove moraju se uključiti troškovi angažmana lica zaposlenih u službi računovodstva Univerziteta, odnosno organizacionih jedinica u iznosu do 5% ukupnih sredstava predviđenih za pokriće troškova angažovanih lica

Primanja angažovanih lica za kategoriju poslova iz ovog člana ograničavaju se na mjesečnom nivou na najviše tri osnovne bruto zarade iz člana 20 Kolektivnog ugovora za Univerzitet Crne Gore, osim za rukovodioca djelatnosti kome se primanja ograničavaju na mjesečnom nivou na najviše četiri osnovne bruto zarade iz člana 20 Kolektivnog ugovora za Univerzitet Crne Gore.

Sredstva koja preostanu nakon realizacije planiranih projektnih aktivnosti predstavljaju višak i kompletno se uključuju u fond R.

Navedene kategorije troškova, nivo viška i ostali relevantni elementi iskazuju se kroz ugovor o zaključenom poslu, odnosno u planu projekta i ugovoru koji sa rukovodiocem projekta i članovima projektnog tima zaključuje ovlašćeno lice organizacione jedinice, odnosno Univerziteta, uz pribavljanje saglasnosti u skladu sa članom 70, odnosno članom 41 Statuta Univerziteta Crne Gore.

**Prihodi od projekata finansiraniranih iz međunarodnih i nacionalnih fondova, donacije i drugi prihodi od neprofitnih djelatnosti**

**Član 8**

Sredstava prihodovana od projekata finansiraniranih iz međunarodnih i nacionalnih fondova, donacije i drugi prihodi od neprofitnih djelatnosti, koriste se u skladu sa ugovorenom strukturom sredstava, uz pribavljanje saglasnosti u skladu sa članom 70, odnosno članom 41 Statuta Univerziteta Crne Gore.

Rukovodioci projekata su dužni da iz raspoloživih prihoda pokriju troškove koji se odnose na angažman zaposlenih u službi računovodstva, kao i angažman drugog neakademskog osoblja, osim ukoliko pravila finansiranja projekata ili drugih aktivnosti, ne predviđaju drugačije.

**Način raspodjele sredstava iz fonda R**

**Član 9**

Ukupna sredstva fonda R koriste se u skladu sa finansijskim planom, na način da se izdvajaju za:

* investicije, održavanje objekata i opreme, nabavku opreme i literature, izdavačku djelatnost, pretplate za specijalizovane softvere neophodne za poslovanje stručnih službi i dr;
* finansiranje programa mobilnosti i istraživanja, učešće na naučnim i stručnim skupovima, kao i za organizaciju takvih skupova; za unapređenje naučnog istraživanja, odnosno umjetničkog rada i dr. (kotizacije za seminare, pretplate na baze i stručne časopise, putne naloge, stručne prevode za časopise, kotizacije za časopise, i sl.);
* materijalne troškove poslovanja;
* druge troškove u funkciji obavljanja djelatnosti (naknade za rad člana komisije, savjetodavnog tijela, radnog tijela, radne grupe ili drugog oblika rada, pod uslovom da je rad akademskog i neakademskog osoblja obavljen van okvira redovnih radnih zadataka i da je podnijet izvjestaj o radu (najviše 20% fonda R);
* ostale troškove poslovanja koji nijesu obuhvaćeni prethodnim kategorijama (jubilarne nagrade, pomoć zaposlenima, prenos studentskim organizacijama i sl) -najviše 15% fonda R.

**Član 10**

U slučaju nastanka nepovoljnih okolnosti ili događaja po poslovanje Univerziteta Crne Gore, a sve u cilju boljeg upravljanja rizicima, rektor će zatražiti saglasnost Upravnog odbora za preusmjeravanje sredstava sa pozicija organizacionih jedinica sa kojih je to u datom trenutku moguće.

**ZAVRŠNE ODREDBE**

**Član 11**

Danom stupanja na snagu ovog pravilnika prestaje da važi Pravilnik o načinu korišćenja sredstava i ostalim primanjima zaposlenih na projektima, na poslovima sa tržišta, akreditovanim samofinansirajućim studijskim programima koji se izvode na jezicima koji nijesu u zvaničnoj upotrebi u Crnoj Gori i u okviru posebnih oblika nastave (Bilten UCG, br. 387/16, 416/17, 480/19 i 484/20)

**Član 12**

Ovaj pravilnik stupa na snagu osmog dana od dana objavljivanja u Biltenu Univerziteta Crne Gore.

Broj: 02-100/2

Podgorica, 25.03.2021. godine

UPRAVNI ODBOR UNIVERZITETA CRNE GORE

Predsjednica,

Prof. dr Rajka Glušica, s.r.

**UPUTSTVO**

**O NAČINU KNJIŽENJA IZDVAJANJA SREDSTAVA UPLAĆENIH NA OSNOVNI RAČUN ORGANIZACIONE JEDINICE**

u iznosima koje je definisao Pravilnik o načinu korišćenja sredstava i ostalim primanjima zaposlenih na projektima, na poslovima sa tržišta i u okviru posebnih oblika nastave.

Primjer:

Student XX je uplatio na ime školarine iznos od 1000€ na račun organizacione jedinice.

**A. Način evidentiranja uplate-školarine u skladu članom 4 Pravilnika kod organizacione jedinice**

Duguje Potražuje

1) 1 Žiro račun (osnovni) organizacione jedinice.................. 1000€

9 Korektivni konto .............................................................................................. 1000€

* knjiženje uplate školarine kod organizacione jedinice

1a) 1 Žiro račun (osnovni) organizacione jedinice ................................................... 450€

9 Korektivni konto ............................................................... 450€

* knjiženje izdvajanja sredstava za budžet Univerziteta od 45% kod organizacione jedinice

1b) 1 Žiro račun (osnovni) organizacione jedinice .................................................... 550€

9 Korektivni konto ................................................................ 550€

- knjiženje izdvajanja sredstava sa osnovnog računa u Fond R na novootvoreni namjenski račun organizacione jedinice od 55%.

2) 1 Žiro račun Fond R (namjenski novootvoreni račun)...................550€

7 prihod od školarine .............................................................................................. 550€

* knjiženje uplaćenih sredstava u Fond R organizacione jedinice kod izdvajanja od 55%

**A.1 Način evidentiranja uplate-školarine u skladu članom 4 Pravilnika kod Univerziteta Crne Gore - Rektorata**

* Univerzitet Crne Gore - Rektorat uplatu od strane organizacione jedinice od 450€ evidentirati na sljedeći način:

1) 1 Žiro račun Univerziteta Crne Gore - Rektorata ..................450€

7 prihod od školarine ............................................................................................. 450€

* knjiženje uplaćenih sredstava u budžet UCG u viisini od 45% izdvajanja od strane organizacione jedinice

**B. Način evidentiranja uplate-školarine u skladu članom 5 i 6 Pravilnika kod organizacione jedinice**

Duguje Potražuje

1) 1 Žiro račun (osnovni) organizacione jedinice.................. 1000€

7 Prihodi od školarina, kurseva.............................................................................. 700€

9 Korektivni konto ................................................................................................ 300€

* knjiženje uplate školarine kod organizacione jedinice

1a) 1 Žiro račun (osnovni) organizacione jedinice .................................................... 150€

9 Korektivni konto ............................................................... 150€

* knjiženje izdvajanja sredstava za budžet Univerziteta od 15% kod organizacione jedinice

1b) 1 Žiro račun (osnovni) organizacione jedinice ................................................... 150€

9 Korektivni konto ................................................................ 150€

- knjiženje izdvajanja sredstava sa osnovnog računa u Fond R na novootvoreni namjenski račun organizacione jedinice od 15%.

2) 1 račun Fond R (namjenski novootvoreni račun)...................150€

7 prihod od školarine ............................................................................................ 150€

* knjiženje izdvajanja sredstava u Fond R organizacione jedinice od 15%

**B.1 Način evidentiranja uplate-školarine u skladu članom 5 i 6 Pravilnika kod Univerziteta Crne Gore - Rektorata**

* Univerzitet Crne Gore - Rektorat uplatu od strane organizacione jedinice od 150€ evidentirati na sljedeći način:

1) 1 Žiro račun Univerziteta Crne Gore - Rektorata ..................150€

7 prihod od školarine ............................................................................................. 150€

* knjiženje uplaćenih sredstava u budžet UCG u viisini od 15% izdvajanja od strane organizacione jedinice

**C. Način evidentiranja uplate-školarine u skladu članom 7 Pravilnika kod organizacione jedinice**

Primjer:

Pravno lice XX je platilo fakturu preko izvoda na ime izvršene usluge organizacionoj jedinici na osnovni račun iznos od 1210€ ( 1000€ je iznos bez PDV-a).

Duguje Potražuje

1) 1 Žiro račun (osnovni) organizacione jedinice.................. 1210€

7 Prihodi od usluga (neto) .................................................................................... 850€

9 Korektivni konto PDV...................................................................................... 210€

(pogledati i primijeniti knjiženje PDV-a kako je definisano u procedurama-Bilten 341/15)

9 Korektivni konto (izdvajanje 15%).................................................................... 150€

* knjiženje uplate fakture od strane kupca kod organizacione jedinice(dio knjiženja)

1a) 1 Žiro račun (osnovni) organizacione jedinice ................................................... 50€

9 Korektivni konto .................................................................. 50€

* knjiženje izdvajanja sredstava za budžet Univerziteta od 5% kod organizacione jedinice

1b) 1 Žiro račun (osnovni) organizacione jedinice ............................................... 50€

9 Korektivni konto ............................................................... 50€

- knjiženje izdvajanja sredstava od 5% sa osnovnog računa u Fond za podršku naučno- istraživačke, projektne i inovativne djelatnosti koji se vodi kod UCG-Rektorata.

1c) 1 Žiro račun (osnovni) organizacione jedinice ............................................ 50€

9 Korektivni konto .............................................................. 50€

- knjiženje izdvajanja sredstava sa osnovnog računa u Fond R na novootvoreni namjenski račun organizacione jedinice od 5%.

2) 1 Žiro račun - Fond R (namjenski novootvoreni račun)..................50€

7 prihod od usluga ............................................................................................ 50€

* knjiženje izdvajanja sredstava u Fond R organizacione jedinice od 5% kod organizacione jedinice

**C.1 Način evidentiranja uplate-prihoda sa tržišta u skladu članom 7 Pravilnika kod Univerziteta Crne Gore - Rektorata**

* Univerzitet Crne Gore - Rektorat uplate od strane organizacione jedinice od po 50€ evidentirati na sljedeći način:

1) 1 Žiro račun Univerziteta Crne Gore - Rektorata ..................50€

7 prihod od usluga sa tržišta ................................................................................ 50€

* knjiženje uplaćenih sredstava u budžet UCG u viisini od 5% izdvajanja od strane organizacione jedinice

2) 1 Žiro račun Univerziteta Crne Gore - Rektorata ..................50€

7 prihod od usluga sa tržišta (Fond za podršku NI, projektne i inovativne djel.)...... 50€

- knjiženje uplaćenih sredstava u Fond za podršku naučno-istraživačke, projektne i inovativne djelatnosti koji se vodi kod UCG-Rektorata u visini od 5% izdvajanja od strane organizacione jedinice.

Napomena: Način korišćenja fonda R uređuje se članom 9 Pravilnika..

Broj: 02-100/2-1

Podgorica, 25.03.2021. godine

UPRAVNI ODBOR UNIVERZITETA CRNE GORE

Predsjednica,

Prof. dr Rajka Glušica, s.r.